Document ID: 31998R2581

Title and Content:
ΚΑΝΟΝΙΣΜΟΣ (ΕΚ) αριθ. 2581/98 ΤΗΣ ΕΠΙΤΡΟΠΗΣ της 30ής Νοεμβρίου 1998 για τροποποίηση του κανονισμού (ΕΚ) αριθ. 1372/95 περί λεπτομερειών εφαρμογής του καθεστώτος των πιστοποιητικών εξαγωγής στον τομέα του κρέατος πουλερικών Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 2777/75 του Συμβουλίου, της 29ης Οκτωβρίου 1975, περί κοινής οργανώσεως της αγοράς στον τομέα του κρέατος πουλερικών (1), όπως τροποποιήθηκε τελευταία από τον κανονισμό (ΕΚ) αριθ. 2916/95 (2), και ιδίως το άρθρο 3 παράγραφος 2 και το άρθρο 8 παράγραφος 12, Εκτιμώντας: ότι ο κανονισμός (ΕΚ) αριθ. 1372/95 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1009/98 (4) θεσπίζει λεπτομέρειες εφαρμογής του καθεστώτος των πιστοποιητικών εξαγωγής στον τομέα του κρέατος πουλερικών 7 ότι ο κατάλογος των προϊόντων που δικαιούνται των επιστροφών κατά την εξαγωγή στον τομέα του κρέατος των πουλερικών καθώς και οι ζώνες προορισμού για τις επιστροφές αυτές τροποποιήθηκαν πρόσφατα από τον κανονισμό (ΕΚ) αριθ. 2580/98 (5) 7 ότι κατά συνέπεια θα πρέπει να προσαρμοστούν τα παραρτήματα Ι και ΙΙΙ του κανονισμού (ΕΚ) αριθ. 1372/95 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης αυγών και κρέατος πουλερικών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Τα παραρτήματα Ι και ΙΙΙ του κανονισμού (ΕΚ) αριθ. 1372/95 αντικαθίστανται από τα παραρτήματα του παρόντος κανονισμού. Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 30 Νοεμβρίου 1998.

Classification Labels:
2394
105

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ", "105": "ΚΤΗΝΟΤΡΟΦΙΑ"}

EuroVoc IDs (Original): 3156
711
2711
2737

EuroVoc IDs (Expanded): 3156
711
2711
2737

Dataset Source: meu

Split: train